En forenklet måte å tolke p-verdien på er at den sier hvor stor sannsynlighet det er for at det vi observerer i en analyse er en tilfeldig egenskap ved det utvalget (eller den gruppen) vi studerer, heller enn å være en egenskap som gjelder for hele populasjonen. En p-verdi på 0,06 vil i så fall indikere at det er 6% sannsynlighet for at det vi har observert bare er tilfeldig. Men siden dette ikke er en eksakt vitenskap opererer man med signifikansnivå.